Diari Oficial de la Generalitat Valenciana


Sumari del DOGV 6032, del 10-06-2009 (2009/6643)

RESOLUCIÓ de 24 d'abril de 2009, de la Conselleria d'Educació, per la qual s'atribuïx la denominació específica de Sucro a l'Institut d'Educació Secundària d'Albalat de la Ribera.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6032

Data del DOGV
:   10-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6643


Data del document
:   24-04-2009

Organisme emissor
:   Conselleria d'Educació

Tipus de document
:   Resolució

Descriptors 

:   * Albalat de la Ribera
    * ensenyament públic
    * centre d'ensenyament
    * ensenyament secundari

RESOLUCIÓ de 24 d'abril de 2009, de la Conselleria d'Educació, per la qual s'atribuïx la denominació específica de Sucro a l'Institut d'Educació Secundària d'Albalat de la Ribera. [2009/6643]  
El Consell Escolar de l'Institut d'Educació Secundària d'Albalat de la Ribera, en la sessió celebrada el 29 d'octubre de 2008, va aprovar sol·licitar per al mencionat centre la denominació específica de Sucro.  
Esta proposta va ser aprovada pel Consell Escolar Municipal, en sessió celebrada el dia 18 de gener de 2008. Disposa, a més, de l'informe favorable de la Inspecció Educativa de la Direcció Territorial d'Educació de València, amb data de 5 de març de 2009.  
Esta denominació es refereix a un enclavament íber, en un lloc elevat a la vora del Mediterrani, al costat de la desembocadura del riu Xúquer, que podria estar localitzat a Albalat de la Ribera.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el consell escolar d'este podrà proposar a la Conselleria d'Educació la denominació específica, després de l'informe previ favorable del consell escolar municipal, o, faltant això, del ple de l'ajuntament corresponent.  
L'article 3.3 del mencionat reglament esteblix que no hi podrà haver al mateix municipi instituts d'Educació Secundària amb la mateixa denominació específica o que puga induir a error o confusió. El registre de Centres Docents de la Comunitat Valenciana certifica, el 17 d'abril de 2009, que no hi ha cap centre inscrit amb la dita denominació específica a la localitat d'Albalat de la Ribera.  
En virtut d'això i fent ús de les facultats que em conferix l'article 28 de la Llei 5/1983, de 30 de desembre, del Consell, vista la proposta del director general de Ordenació i Centres Docents de data 24 d'abril de 2009 i de conformitat amb esta, resolc:  
Primer  
Concedir la denominació específica de Sucro a l'Institut d'Educació Secundaria d'Albalat de la Ribera, codi 45846417.  
Segon  
Inscriure aquesta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia de la seua publicació en el Diari Oficial de la Comunitat Valenciana.  
Quart  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 24 d'abril de 2009.- El conseller d'Educació: Alejandro Font de Mora Turón.